钦定古今图书集成/明伦汇编/氏族典/第494卷 > 《廖用贤尚友录》 > 郑绍叔
## 钦定古今图书集成/明伦汇编/氏族典/第494卷 > 《廖用贤尚友录》 > 郑绍叔

按《梁书郑绍叔传》，“绍叔字仲明，荥阳开封人也。世居
寿阳。祖琨，宋高平太守。绍叔少孤贫，年二十馀，为安
丰令，居县有能名。本州召补主簿，转治中从事史。高
祖临司州，命为中兵参军，领长流，因是厚自结附。义
师，起为冠军将军，改骁骑将军。天监初，入为卫尉卿。
绍叔忠于事上，高祖甚亲信之，封营道县侯，改封东”
兴县侯。三年，魏军围合肥，绍叔以本号督众军，镇东
关。四年，以绍叔为使持节、征卤将军、司州刺史。六年，
征为左将军，加通直散骑常侍，领司、豫二州大中正。
七年，卒，谥曰忠。高祖尝潸然谓朝臣曰：“郑绍叔立志
忠烈，善则称君，过则归己，当今殆无其比。”其见赏惜
如此。子贞嗣。